Σώζω το νερό από τη μόλυνση
Ο  "μπλε  πλανήτης"

Η  Γη, όταν  τη  δεις  από  το  διάστημα,  από  εκατομμύρια  χιλιόμετρα  μακριά,  μοιάζει  με  μια  μπλε  μπάλα.  Γι' αυτό,  ο  πλανήτης  μας  χαρακτηρίζεται  "μπλε  πλανήτης".  Το  χρώμα  το  παίρνει  από  το  νερό  της  θάλασσας.  Το  μεγαλύτερο  μέρος  της  Γης,  άλλωστε,  αποτελείται  από  νερό.

Το  νερό  των  ωκεανών  δεν  πίνεται.  Ένας  ναυαγός  θα  πέθαινε  από  τη  δίψα  χωρίς  γλυκό  νερό.  Γιατί,  ο  άνθρωπος  πίνει  μόνο  νερό  από  τα  ποτάμια  και  τις  λίμνες.  Το  νερό  της  θάλασσας  είναι  αλμυρό  και  κάθε  μέρα  που  περνάει  ρυπαίνεται  όλο  και  πιο  πολύ.

Το  μισό  του  ανθρώπινου σώματος  αποτελείται από νερό !
Ο  κίνδυνος  της  μόλυνσης
Εδώ  και  αρκετό  καιρό,  τα  χημικά  απόβλητα   

  των  βιομηχανιών  και  τα  ραδιενεργά  κατάλοιπα  των  πυρηνικών  αντιδραστήρων  χύνονται  στη  θάλασσα.  

Εκεί  καταλήγουν,  επίσης,  τα  σκουπίδια  και  τα  απορρίμματα  των  πόλεων,  μέσα  από  τους  υπονόμους.
Η  θάλασσα  δεν  μπορεί  να  απορροφήσει  τόσους  ρύπους,  το  νερό  μολύνεται,  το  πλαγκτόν 

 εξαφανίζεται  και  τα  ψάρια  που  τρέφονται  με  αυτό  πεθαίνουν  από  την  πείνα.  Η  μόλυνση  των  ωκεανών  είναι  μεγάλη  απειλή  για τους  ζωντανούς  οργανισμούς  και,  κατά  συνέπεια,  για  ολόκληρο  τον  πλανήτη.

 Η  Μεσόγειος  χρειάζεται  ενενήντα  χρόνια  για  να  ανανεώσει  το  νερό της.
Τα  πετρελαιοφόρα  είναι  ιδιαίτερα  ρυπογόνα.  Αδειάζουν  τα  απόβλητά 

  τους  στον  ωκεανό  και  αν  συμβεί  κάποιο  ατύχημα,  το  πετρέλαιο  που  μεταφέρουν  χύνεται  στη  θάλασσα.  Έτσι  μολύνονται  τα  νερά  και  σκοτώνουν  τα  πλάσματα  της  θάλασσας  δημιουργώντας  μια  μαύρη  παλίρροια,  μια  τρομερή  δηλαδή  οικολογική  καταστροφή.
 

Ρυπαρά  ποτάμια

Δε ρυπαίνονται  μόνο  οι  ωκεανοί,  αλλά  και  τα  ποτάμια  και  οι  λίμνες.  Πρέπει  να  σεβόμαστε  την  ύπαιθρο,  διαφορετικά  σκοτώνουμε  πολλούς  ζωντανούς  οργανισμούς.

Πείσε  τους  γονείς  σου  να  πηγαίνουν  τα  παλιά  λάδια  του  αυτοκινήτου  σας  στα  συνεργεία  ή  στα  βενζινάδικα.  Μην  τους  αφήνεις  να τα  πετάνε  στα  ποτάμια  και  τις  λίμνες.  Το  40 %  της  μόλυνσης  ποταμών  και  λιμνών  οφείλεται  στα  παλιά  λάδια  μηχανής.  Ένα  λίτρο  χρησιμοποιημένου  λαδιού  μολύνει  ένα  εκατομμύριο  λίτρα  νερού !!!

Αν  δεν  προσέξουμε,  πολύ  εύκολα  θα  ρυπάνουμε  το  νερό.  Η  μοτοσικλέτα  στην  εξοχή,  το  πέταγμα  των  σκουπιδιών  δεξιά  κι  αριστερά,  το  άδειασμα  ρυπογόνων  υγρών,  όπως  το  λάδι  των  αυτοκινήτων  ή  τα  απορρυπαντικά,  σκοτώνουν  τη  φύση  και  μπορούν  να  νεκρώσουν  τη  ζωή  σε  ποτάμια  και  λίμνες.

Το  νερό  που  χρησιμοποιούμε
Μπορεί  να  μολυνθεί  ακόμα  και  το  πόσιμο  νερό  που  χρησιμοποιούμε  στις  πόλεις.  Το  νερό  αυτό  κάνει  μεγάλο  ταξίδι.  
Το  νερό  της  βροχής  και  των  ποταμών  συλλέγεται  σε  δεξαμενές. 

Από   εκεί    μεταφέρεται   μέχρι   το  πιο   κοντινό    διυλιστήριο,     όπου    φιλτράρεται    και   χλωριώνεται   

     για  να  μπορούμε  να  το  πιούμε.     Όταν  είναι  έτοιμο  για   κατανάλωση,  φτάνει  στα  σπίτια.
 

Οι  θάλασσες  γίνονται  σκουπιδότοποι !!!

Τα  απόβλητα των  πόλεων  καταλήγουν  στη  θάλασσα. Το  ίδιο  και  το  νερό  από  τα  ποτάμια,  μαζί  με  τα  σκουπίδια  και  τη μόλυνση.  Η  θάλασσα  είναι  ήδη  πολύ  μολυσμένη.  Όλοι  μας   έχουμε  χρέος  να  βοηθήσουμε  ώστε  να  μην  καταλήγουν  στη  θάλασσα  οι  ρύποι  και  τα  απόβλητα    

  . 

Βρόμικες  παραλίες

Μέρος  της  μόλυνσης  της  θάλασσας,  κυρίων  αυτής  που  δημιουργείται  κοντά  στις  ακτές,  προέρχεται  από  τα  απορρίμματα  που  πετούν  ή  αφήνουν  στην  παραλία  οι  άνθρωποι. 

Οι  πλαστικοί  κρίκοι,  που  συγκρατούν  τα  κουτάκια  των  αναψυκτικών,  είναι  πολύ  επικίνδυνοι  για  τα  πουλιά,  γιατί  κρατάνε  κλειστό  το  ράμφος  τους,  δεν  μπορούν  να  φάνε  τίποτα  και  πεθαίνουν  από  την  πείνα.  Επίσης,  δεν  πρέπει  να  πηγαίνουμε στην  παραλία  λάστιχα,  ούτε  να  αφήνουμε  πράγματα  που  επιπλέουν,  γιατί  απειλούν  τη  ζωή  διαφόρων  θαλάσσιων  πλασμάτων  όπως  οι  φώκιες. 

Οι  δίσκοι,  τα  δοχεία  και  άλλα  σκεύη  που  κατασκευάστηκαν  με  φελιζόλ,  είναι  πολύ  επικίνδυνα.  Οι  χελώνες  και  τα  άλλα  θαλάσσια  ζώα  νομίζουν  πως  είναι  τροφή  και  τα  καταπίνουν.  Αυτά, όμως,  επιπλέουν  στο  στομάχι  τους,  τα  εμποδίζουν  να  καταδυθούν  στα  βαθιά,  με  αποτέλεσμα  να  πεθαίνουν. 

Θυμήσου !!!    Να  μην  αφήνεις  ποτέ  σκουπίδια,  γιατί  ο  άνεμος  τα  μετακινεί.  Να  τα  βάζεις  σε  μια  σακούλα,  να  την  κλείνεις  καλά  και  μετά  να  τα  πετάς  στον  κάδο  απορριμμάτων !!!. 

  

Νερό  για  όλους !!!

Εκτός  από  το  μολυσμένο  νερό  στις  θάλασσες,  τα  ποτάμια  και  τις  λίμνες,  ένα  πολύ  σοβαρό  πρόβλημα  είναι  και  η  έλλειψη  πόσιμου  νερού.  Σε  πολλές  χώρες   του  Τρίτου  κόσμου    

    η  κατάσταση  είναι  ανησυχητική.   Σε  μερικές  χώρες  υπάρχουν  πόλεις  που  έχουν  πόσιμο  νερό  μόνο  κατά  τη  διάρκεια  της  ημέρας.  Οι  άνθρωποι,  πάντως,  σπαταλάνε  νερό  πολύ  περισσότερο από  όσο  χρειάζονται. 

  

Μπορούμε  να  βοηθήσουμε  να  λυθεί  το  πρόβλημα  της  μόλυνσης  και  της  έλλειψης  του  νερού,  αν  χρησιμοποιούμε  μόνο  όσο νερό  μας  είναι απαραίτητο.   Για  παράδειγμα,  δεν  πρέπει  να  πλένουμε  το  αυτοκίνητο  με  το  λάστιχο,  γιατί  σπαταλάμε  μεγάλη  ποσότητα  πόσιμου  νερού.  Πρέπει  να  το  καθορίζουμε  μ'  ένα  κουβά  και  σφουγγάρι.  Το  νερό  που  θα  εξοικονομήσουμε  σε  ένα  χρόνο,  θα  γέμιζε  ολόκληρη  πισίνα !!! 

  

Κλειστές  βρύσες !!!

Υπάρχουν  πολλοί  τρόποι  για  να  εξοικονομήσεις  νερό.  Αν  στο  ντους  χρησιμοποιείς  μια κεφαλή  χαμηλής  κατανάλωσης,  θα  κερδίσεις  15 %  του  νερού.   Αυτή  την  κεφαλή  μπορείς  να  την  προσαρμόσεις  και  στη  βρύση  της  κουζίνας,  οπότε  θα  ξοδεύεις   λιγότερο  νερό.  Αυτό  είναι  σίγουρο !!! 

Κάθε  φορά  που  τραβάς  το  καζανάκι,  12  λίτρα  πόσιμου  νερού  καταλήγουν  στους  υπονόμους.  Δοκίμασε  να  βάλεις  μέσα  στο  καζανάκι  1  ή  2  μπουκάλια  του  ενάμισι  λίτρου  γεμάτα  νερό.  Θα  κάνεις  μεγάλη  οικονομία  στο  νερό !!! 

Αν  προσέχεις  τις  βρύσες  και  δεν  τις  αφήνεις  να  στάζουν,  σε  ένα  χρόνο  θα  μπορέσεις  να  αγοράσεις  ένα  παιχνίδι. 

Προσέχουμε  για  να  έχουμε !!!

Υπάρχουν  πολλά  πράγματα  που  μπορούμε  να  κάνουμε  για  να  μη  σπαταλάμε  νερό.  Το  περισσότερο  νερό  καταναλώνεται  στις  βιομηχανίες  και  στα  σπίτια.  Ας  φροντίσουμε  να  μην  αφήνουμε  τις  βρύσες  να  στάζουν,  να  προτιμάμε  να  πλενόμαστε  στο  ντους  και  όχι  στην  μπανιέρα  και  να  μην  αφήνουμε  το  πόσιμο  νερό  να  καταλήγει  στους  υπονόμους. 

Το  πόσιμο  νερό,  που  είναι  τόσο  χρήσιμο  για  τον  άνθρωπο,  σπαταλιέται  καθημερινά  και  άδικα.  Και  ενώ  μειώνεται  το  πόσιμο,  αυξάνεται  το  μολυσμένο  νερό  στις  θάλασσες,  και τα  θαλάσσια  πλάσματα  ολοένα  και λιγοστεύουν. 

Προσοχή  στα  απορρυπαντικά

Τα  απορρυπαντικά,  που  χρησιμοποιούνται  στα  σπίτια  για  τη  λάτρα  και  το  πλύσιμο  των  ρούχων,  είναι  επικίνδυνα  για  τη  θαλάσσια  ζωή.  Ξέρεις  γιατί ; 

Τα  περισσότερα   απορρυπαντικά   περιέχουν   φωσφορικά   άλατα,  που   είναι  κάτι  σαν  λίπασμα   

    και  τα  φύκια  να  μεγαλώνουν  υπερβολικά,  καταναλώνοντας  το  οξυγόνο  του  θαλασσινού  νερού.  Έτσι,  τα  ψάρια  δεν  μπορούν  να  επιβιώνουν  και  πεθαίνουν.  Μπορούμε,  όμως,  να  περιορίσουμε  το  κακό  αγοράζοντας  οικολογικά  απορρυπαντικά. 

Τα ποντίκια  και  οι  αρουραίοι  επιβιώνουν  μια  χαρά  στα  μολυσμένα  νερά,  μεταδίδοντας  επικίνδυνες  ασθένειες  στον  άνθρωπο. 
Έμαθες  πως  μπορείς  να  γίνεις  ουσιαστικό  οικολόγος  και  να  διασκεδάζεις  κάνοντας  οικονομία  στο  νερό.  Μην  ξεχνάς  να  κλείνεις  τις  βρύσες  και  να  αποφεύγεις  να  αγοράζεις  όσα  προϊόντα  κάνουν   κακό  στο  περιβάλλον.  Αν  ακολουθήσεις  τις  συμβουλές  μας,  η  θάλασσα,  τα  ποτάμια  και  οι  λίμνες  θα  είναι  λιγότερο  βρόμικα !!! 

  

Προσοχή  στο  περιβάλλον.......
  

Είναι  χρέος  μας  να  βοηθήσουμε  ώστε  ο  πλανήτης  μας  να  είναι  καθαρός,  για  να  μας  προσφέρει  απλόχερα  τις  ομορφιές  του.
[image: image11.png]



